
Singilin ang rehimeng Arroyo 
sa kapabayaan sa mga biktima 


ng kalamidad 


ubos na nakikiramay ang Partido Komunista ng 
| rires (PKP) sa milyun-milyong biktima ng 

malawakang pagbaha at pagguho ng lupa sanhi 
ng bagyong Ondoy at Pepeng sa maraming lugar sa 
Metro Manila at mga prubinsya. Sa harap ng pagkainu- 
til ng gubyernong Arroyo, nananawagan ang PKP sa 
malawak na mamamayan na magtulungan at kumilos 
sa pag-ahon sa mga kalamidad at kahirapan. 
Nananawagan din ang PKP sa la- 
hat ng rebolusyonaryo at maka- 


Tulong sa mga 
nasalanta ng bagyo 
PAHINA 3 


Mga tampok 
sa isyung ito... 


mamamayang pwersa na gawin ang lahat ng makakaya 
para tulungan ang mga nasalanta at lalo pang naghi- 
hirap ngayong mamamayan. Kaalinsabay nito, dapat 
kumilos ang mamamayang Pilipino para singilin ang 
rehimeng Arroyo sa kriminal na kapabayaan nito sa 
mga biktima ng kalamidad at responsibilidad nito sa 
malawakang sakunang dinanas ng mamamayan. 

Pinatampok nang husto ng sakunang 
ito ang sukdulang kainutilan ng mga ahen- 
sya ng gubyerno na magsagawa ng mabilis 
at nararapat na pagsaklolo sa mga biktima. 
Noong kasagsagan ng mga baha sa Metro Ma- 
nila, libu-libo ang natulak sa bubong ng kani- 
lang mga tahanan at marami ang ilang araw na 
naghintay ng saklolong hindi dumating. Marami 
ang namatay at naulila. Nagpupuyos sa galit sa 
inutil na gubyerno ang mamamayan, laluna ang 
mga nakaligtas sa sariling pagsisikap at ang milyun- 
milyong nakasaksi sa laganap na pagdurusa nitong 
nakaraang ilang araw. 

Sinamantala pa ng rehimeng Arroyo ang banta ng 
panibagong bagyo upang pwersahang ilikas ang mga 
maralita ng lunsod para diumano maiiwas sila sa peli- 
gro. Pinagbabawalan sila ngayong magbalik sa kani- 


maayos na paglilipatan sa kanila. Ilam- 
pung libo ngayon ang nasa mga evacua- 


Ulat ng ILO sa 
paglabag ng rehimeng 
Arroyo PAHINA 14 


Rebolusyong agraryo 
sa hanay ng mga 
Manobo PAHINA 7 


mga karamdaman. 

Ang malawakang pinsalang idi- 
nulot ng malakas na buhos ng ulan 
sa Metro Manila at mga karatig na 
lunsod, gayundin sa malalawak na 
sakahan at pangisdaan ay nagpa- 
patampok sa walang pakundangang 
pagkawasak ng kalikasan at pagka- 
kalbo ng mga kagubatan at kabun- 
dukan dahil sa komersyal na pagto- 
troso. Pinatampok din nito ang so- 
bra-sobrang polusyon at iligal na 
mga istruktura na bumara sa mga 
lawa, ilog at look. Ibayo ring tu- 
mampok ang bulok na imprastruk- 
tura, kabilang ang mahinang siste- 
ma ng pagkontrol ng baha at pag- 
lilinis sa mga lagusan ng baha sa 
pambansang kabisera at mga kara- 
tig-lunsod at bayan. 

Tumambad din ang napakasa- 
mang kalagayan ng pabahay sa 
lunsod at ang ganap na kawalan ng 
suportang serbisyo ng gubyerno sa 
malalawak na lugar kung saan nag- 
sisiksikan ang nakararaming mang- 
gagawa at maralita--sa mga este- 
ro, sa tabi ng mga baradong sapa 
at mabababang lugar na madaling 
bahain at tamaan ng iba pang sa- 
kuna. Sila ang natural at panguna- 
hing dumanas ng pinakamalulub- 
hang pinsala. Nilunod at tinangay 

Ang Ang Bayan ay inilalabas sa 
wikang Pilipino, Bisaya, Iloko, Hili- 
gaynon, Waray at Ingles. 

Maaari itong i-download mula sa 
Philippine Revolution Web Central na 
matatagpuan sa: 

www.philippinerevolution.net 

Tumatanggap ang Ang Bayan ng 
mga kontribusyon sa anyo ng mga 
artikulo at balita. Hinihikayat din ang 
mga mambabasa na magpaabot ng 
mga puna at rekomendasyon sa ikau- 
unlad ng ating pahayagan. Maaabot 
kami sa pamamagitan ng email sa: 

angbayan@yahoo.com 


ng walang kaparis na 
pagragasa ng baha ni- 
tong mga huling araw 
ang kanilang mga tirahan 
at halos lahat ng ari- 

arian. 

Ang pinsalang 
dulot ng malakas na 
ulan at malawakang 
pagbaha ay patunay #@ 
ng lubhang kawa- 
lang-malasakit, 
ng walang ren- 
dang katiwali- 
an at kapaba- 2x 
yaan ng mga 
pambansa at lo- 
kal na burukra- 
ta, at ng tagibang na prayoridad ng 
mga programa ng gubyerno na nag- 
resulta sa ganap na kawalan ng 
kaunlarang panlunsod, panganga- 
laga sa kapakanan ng mamamayan 
at ayudang panlipunan. 

Ang daan-daang namatay at 
naulila at milyun-milyong nata- 
ngay, nahiwalay at lubhang napin- 
salaan bunga ng baha at pagguho 
ng lupa ay biktima di lamang ng 
natural na sakuna, kundi ng mala- 
on nang katiwalian at kapabayaan 
ng rehimeng Arroyo. 

Sa harap ng sukdulang kapaba- 

yaan at kawalang-kakayahan ng 
bulok na gubyerno na maagap na 
maglaan ng sapat na rekurso pa- 
i ra saklolohan ang mga biktima, 
milyun-milyong Pilipino ang ku- 
iba't 


ibsan ang pagdurusa ng mga 
nasalanta. 

Walang kahihiyan 
pang ginamit ng ilang 
ahensya ng gubyerno 
ang sariling inisyatiba ng 
ilang pribadong grupo pa- 
ra palabasing pagtulong 

iyon ng gubyerno. 


Matapos waldasin sa 


mga byahe at luho nina Arroyo at 
iba pang katiwalian, nalimas na 
ang pondong pangkalamidad ng 
Malacafiang, kaya wala nang maila- 
bas ang gubyerno nang humagupit 
ang mga bagyong Ondoy at Pe- 
peng. 

Kaisa ng mga pagsisikap ng 
iba't ibang sektor ng mamamayan, 
nagpapakikilos ang PKP, NDFP, 
mga rebolusyonaryong organisa- 
syong masa at iba pang progresi- 
bong pwersa para sumaklolo at 
umalalay sa mga biktima. Inatasan 
ng PKP ang mga lokal na yunit ng 
BHB at iba pang rebolusyonaryong 
pwersa na pagtuunan ng pansin 
ang pagsaklolo at pagsuporta sa 
pagsisimulang muli ng produksyon, 
paghahanapbuhay at pag-ahon ng 
mga nasalantang mamamayan. 

Sa harap ng mga pangyayari, 
seryosong problema ngayon at sa 
hinaharap ng milyun-milyong bik- 
tima ang higit na kahirapan, kawa- 
lan ng bahay, mga gamit, sakahan, 
pangisdaan at iba pang mapagha- 
hanapbuhayan. Masahol pa'y nang- 
yari ang sakuna sa gitna ng mala- 
lang krisis pangkabuhayan sa ban- 
sa at buong daigdig. 

Sa halip na iahon ang mamama- 
yan sa kahirapan, lalo pa silang pi- 
nahihirapan at inaapi ng reaksyu- 
naryong gubyerno. Dapat magtulu- 
ngan at kumilos ang mamamayan 

sa pag-ahon sa dinanas na kalamidad at dinaranas 
pang papalalang kahirapan. 

Sa buong bansa, lalong kailangang maisulong ang 
iba't ibang anyo at paraan ng pag-oorganisa, kilusan 
at pakikibaka ng mamamayan para sa trabaho, kabu- 
hayan at katarungang panlipunan. Dapat puspusang 
pangunahan ito ng mga rebolusyonaryo, progresibo, 
patriyotiko at demokratikong organisasyon at pwersa 
sa iba't ibang paraan sa abot ng kanilang kakayahan. 

Kaalinsabay, bunga ng nangyaring matitinding sa- 
kuna, sa gitna ng patuloy at lalong paghihirap ng ma- 


Tulong sa mga biktima 


mamayan at sa harap ng kawalan ng anumang pag-asa 
na may maitutulong ang naghaharing gubyerno at sis- 
tema, dapat magpursigi ang mga rebolusyonaryong 
pwersa sa ibayong pampulitikang pagmumulat, pag- 
oorganisa at pagmomobilisa sa naghihimagsik na ma- 
mamayan. Dapat pamunuan at gabayan ang sambaya- 
nan sa pagtahak sa landas ng pakikibaka at pagbabag- 
sak sa bulok na reaksyunaryo at papet na gubyerno at 
sistema, at sa pagtatayo ng tunay na mapagmalasakit, 
maka-mamamayan, makatarungan, malaya at progresi- 
bong gubyerno at sistemang panlipunan. 


Hongkong, New Zealand, mga 
bansa sa Middle East at iba pang 


ng bagyong Ondoy 


lubog sa baha ang malaking bahagi ng Metro Manila at mga kara- 


Bi. ng hagupit ng bagyong “Ondoy” noong Setyembre 26 ay na- 


tig-prubinsya. Umaabot na sa 324 ang nasawi (123 sa Metro Mani- 
la), 38 ang nawawala at mahigit P10 bilyong halaga ng ari-arian at 
kabuhayan ang nasira ng bagyo. Hanggang dalawang milyong mamama- 
yan ang nawalan ng tirahan, kagamitan at kabuhayan. 


Ayon sa Citizens’ Disaster Res- 
ponse Center, na isa sa mga nau- 
nang nagbigay ng tulong sa mga 
biktima, matagal nang nabanat ang 
pondo ng gubyerno para sa kala- 
midad. Napag-alamang P27 milyon 
na lamang ang natitira sa P1 bil- 
yong Calamity Fund para sa 2009. 

“Serve the People Brigade”. 
Samantala, naglunsad ng mga re- 
lief operation ang mga progresi- 
bong organisasyon at partido para 
sa mga nasalanta ng bagyo. Ayon 
sa Bayan Muna, nakapamahagi na 
sila ng relief goods sa mga resi- 
dente sa Metro Manila. Tumulong 
din ang Gabriela Women's Party, 
ang partidong Anakpawis at ang 
Kilusang 

Uno at ang Kalipunan ng Damayang 
Mahihirap. 

Isang feeding program at clean- 
up drive ang isinagawa ng Kabata- 
an Party sa Marikina, Maynila at 
Quezon City. Nag-inisyatiba rin ang 
mga estudyante ng University of 
the Philippines sa Los Baños, Lagu- 
na sa pamamagitan ng pagbuhay 
sa “Serve the People Brigade”. Sa 
inisyal nilang pagkilos ay nakaipon 
sila ng P25,000 at patuloy pa rin 
sila sa pangangalap ng tulong. 

Malawak ang kampanya ng Mi- 
grante sa iba't ibang bansa para 
mangalap ng ayuda para sa mga 
biktima. Nagdagsaan ang mara- 
ming tulong sa mga tanggapan ng 

Migrante sa 


bansa na pinagtatrabahuhan ng 
mga manggagawang Pilipino sa 
ibayong dagat. 

Sa kahirapang magpadala ng 
mga materyal na tulong sa pama- 
magitan nila mula sa labas ng 
bansa, minarapat ng International 
Office ng NDFP sa Utrecht, The 
Netherlands. na  imungkahing 
donasyong salapi ang ipadalang tu- 
long sa "Ondoy Victims Fund." 

Samantala, kasabay ng pakiki- 
ramay sa mga pamilya ng mga 
nabiktima ng bagyong “Ondoy,” 
nanawagan ang Partido Komunista 
ng Pilipinas (PKP), National Demo- 
cratic Front at mga rebolusyonar- 
yong organisasyon ng tulong para 
sa mga milyun-milyong mama- 
mayang nasalanta nito sa Metro 
Manila at 25 prubinsya. 

Nananawagan naman ang PKP 
sa lahat ng rebolusyonaryong or- 
ganisasyong masa at iba pang re- 
bolusyonaryong pwersa na tumu- 
long sa mga nasalanta ng bagyo. 
Inaatasan nito ang mga yunit ng 
Bagong Hukbong Bayan Hukbong 
Bayan sa mga naapektuhang lu- 
gar na tumulong sa mga bikti- 
ma ng kalamidad. Kaugnay ni- 
to ay suspendido nang ilang 
araw ang mga taktikal na 

opensiba sa mga nasabing 
lugar upang bigyang-daan 


ang pagtulong sa 
kabuhayan at produksyon 
ng mamamayan. AB] 

Road user's tax-- 
Pinakamalaking “pork barrel" 


nanakaw ng mga pinuno ng rehimeng Arroyo sa dambuhalang 


MM nanan ulit nang lumilitaw ang kontrobersya sa lansakang pag- 


pondong nanggagaling sa Road User's Tax (RUT) o Motor Vehicle 


User's Charge (MVUC). 

Ang RUT o MVUC ay buwis sa 
pagrerehistro ng mga sasakyan sa 
Land Transportation Office (LTO). 
Ang halagang nalilikom na umaa- 
bot sa P8 bilyon taun-taon ay 
pinangangasiwaan ng Road User's 
Tax Board (RB) na tuwirang naka- 
pailalim sa tanggapan ng presiden- 
te. Mula 2001, nagkakahalaga na 
ito ng P56.5 bilyon. Pang-apat na 
pinakamalaking espesyal na pondo 
itong tuwirang hinahawakan ng 
tanggapan ng presidente. 

Naiiba ito sa iba pang malala- 
king pondo ng gubyerno dahil hin- 
di ito bahagi ng pambansang bad- 
yet at sa gayon ay di na dumadaan 
sa proseso ng pagpaplano at pagre- 
rebyu ng Kongreso ang paggamit 
nito. Di ito pumapailalim sa anu- 
mang pagsusuri, regulasyon at 
pag-aawdit, maging ng Department 
of Budget at Commission on Audit. 
Tinatagurian itong pinakamalaking 
pork barrel dahil nakabatay lamang 
sa kapritso ng mga namumuno rito 
kung saan ito gagamitin. Tuluy-tu- 
loy na tinatanggihan nito ang ka- 
hilingan ng COA na magsumite ng 
mga ulat sa mga kita at gastos ni- 
to. Makailang ulit na rin itong bi- 
nalak ng Kongreso na ipailalim sa 
pagbabadyet at pagrerebyu, pero 
tuwi-tuwina'y hinaharang ni Gloria 
Arroyo ang anumang hakbangin ng 
Kongreso o iba pang sangay ng gu- 
byerno na pakialaman ito. 

Magkakutsaba sa pagnanakaw 
sa pondong ito sina Rodolfo “Do- 
die” Puno, na nagsilbing General 
Secretary ng RB sa mahabang pa- 
nahon, at kapatid niyang si De- 
partment of Interior and Local Gov- 
ernment Sec. Ronaldo Puno na si- 

yang naglagay sa kanya at iba pang 
upisyal ng RB sa pwesto. Kasapakat 
din nila sina Public Works Sec. Her- 
mogenes Ebdane Jr. na siyang tu- 
matayong tagapangulo ng RB, at 
Gloria Arroyo na siyang nagtalaga 
sa kanila at nakikipagkutsabahan 
sa mga pinuno ng RB sa pangungu- 
rakot sa pondong ito. 

Marami nang nakasampang re- 
solusyon sa Kongreso at kaso sa 
korte para imbestigahan ang mga 
anomalya sa paggamit ng RB. Nito 
lamang Marso, nagsampa ng reso- 
lusyon sa Kongreso ang di bababa 
sa 15 kongresista para imbestiga- 
han ang nawawalang pondo ng RB 
na ginastos diumano sa 
iba't ibang proyekto « 
sa kanilang mga Æ 
prubinsya. Ayon 
kay Rep. Carlos W 
Padilla ng Nu- A 
eva Vizcaya, 
noong 2004 
ay naglaan 4 
umano mula 
sa RB ng P1 
bilyon para sa 
pag-aayos ng 
mga kalsada 
sa Cagayan 
Valley 
kung saan 
ang P400 
millyon ay 


no sa mga 
kalsada 
sa Nue- 
v a 


mang 

| P6,737.39, pero ginawa itong 
IN 

IB 


Vizcaya. Pero wala namang pon- 
dong aktwal na nakarating doon at 
walang anumang nagawang pag- 
aayos ng mga kalsada. 

Sa Eastern Samar, mayroon 
umanong alokasyong P350 milyon 
para sa mga road sign at guard rail 
pero wala ring nakarating doon na 
pera at hindi rin nagkaroon ng 
anumang proyekto na pinondohan 
mula sa RB. 

Mayroon ding iniulat ang RB na 
mahigit P1 bilyon umanong hala- 
gang mga proyekto sa Nueva Ecija 
na iginawad sa isang kumpanyang 
nagngangalang Meditech Trade and 
Development Corp. pero wala ring 
makitang mga proyekto ang kum- 
panyang ito sa prubinsya. 

Tuwirang nasangkot ang mag- 
kapatid na Puno at si Secretary Eb- 
dane sa pangungurakot sa P365.8 
milyong pondo ng RB sa pamama- 
gitan ng kontrobersyal na pagtata- 
yo ng 1,800 poste ng ilaw bilang 
paghahanda sa pagdaraos ng pu- 
long ng ASEAN sa Cebu noong 
2006. Sobra-sobra ang patong sa 


Ñ \ presyo ng naturang mga poste. Sa 


aktwal ay nagkakahalaga la- 


ang mga ito ng 


ji 


tig-P84,000 hanggang 


Wa P350,000 bawat isa. Ibinasu- 


( 


ra naman kama- 
kailan la- 
mang ng 

Ombudsman ang naisampang 
kaso ng korapsyon kaugnay 
nito. 

Noong 2005, isang napa- 
kagarapal pang gimik ang ipi- 
nakana ni Dodie Puno para 
mailabas niya nang madalian 
ang P2 bilyong pondo ng RB. 
Pinapirma niya ang 70-kata- 
ong empleyado ng General 
Secretariat ng RB na tumang- 
gap umano sila ng tig-P29.2 
milyong “bonus” bilang “in- 
sentibo” sa kanilang trabaho. 

Pero ang pinakamalaki 
pang pinaggagamitan ng 
pondo ng RB ay sa mga kam- 
panyang panghahalan ni Ar- 
royo. Noong eleksyon ng 
2004, halos nalimas ang pon- 
do nito nang ibuhos ito sa 
“Project Oyster”, isang pala- 
bas ng Malacanang para um- 
ano'y mabigyan ng trabaho 
(tulad ng pagkukumpuni ng 
mga kalsada) ang mga kaba- 
taang di nag-aaral. Gayundin, 
sa panahon ng halalan noong 
2007, naglabas ang RB ng 
P24.7 bilyon---tatlong ulit na 
mas malaki sa koleksyon at 
karaniwang inilalabas nito sa 
bawat taon--para sa kung 
anu-anong mga kadahilanan. 

Nakalaan na naman ang 
kabuuan ng pondo ng RB nga- 
yon sa kampanyang pangha- 
halan ng pangkating Arroyo, 
laluna't kandidato ngayon ni- 
to para sa pagkabise presi- 
dente si Puno. Nitong Se- 
tyembre, bawat myembro ng 
League of Governors of the 
Philippines na nag-endorso sa 
tambalan nina Defense Secre- 
tary Gilbert Teodoro at Ronal- 
do Puno sa pagka-presidente 
at bise presidente ay tumang- 
gap ng karagdagang P10 mi- 
lyon mula sa RB, bukod sa re- 
gular na daan-daang milyong 
pisong pana-panahong aloka- 
syon nila. [AB] 

o MATATAGUMPAY NA OPENSIBA NG BHB 


Apat na sundalo, napatay 
sa Agusan del Sur 


ang agad napatay nang tambangan ng mga Pulang mandirigma ng 


À pat na sundalo ng Alpha Company ng 36th IB ng Philippine Army 


Conrado Heredia Command ng BHB ang sinasakyan nilang trak sa Ba- 
rangay San Ignacio, Trento, Agusan del Sur nitong Oktubre 3. Isang ripleng 
M16 ang nasamsam ng mga Pulang mandirigma. 


Kinabukasan, isang pulis ang na- 
sugatan nang tambangan ng mga 
Pulang gerilya ang isang komboy ng 
1406th Provincial Mobile Force sa 
Tagbina, Surigao del Sur. 

Nakasagupa naman ng BHB no- 
ong Setyembre 30 ang mga nagpa- 
patrulyang tropa ng 26th IB sa mag- 
ubat na hangganan ng Barangay Ki- 
nampay, Las Nieves sa Agusan del 
Norte at Barangay Esperanza sa Agu- 


san del Sur. Isa ang napatay at isa 
pa ang nasugatan sa mga sundalo. 
Sinalakay naman ng BHB ang 
upisina ng isang sangay ng Dole-Phi- 
lippines, isang multinasyunal na 
kumpanya, sa Barangay San Carlos, 
Valencia City sa Bukidnon noong Se- 
tyembre 23. Kinumpiska ng mga Pu- 
lang mandirigma ang isang Thomp- 
son submachine gun at isang shotgun 
ng mga armadong bantay nito. WŒ 


Mga opensiba sa Samar 


ang napatay at anim na iba pa ang nasugatan sa mga taktikal na 


D alawampu't tatlong sundalo ng Armed Forces of the Philippines (AFP) 


opensiba (TO) na inilunsad ng mga Pulang mandirigma ng Bagong 
Hukbong Bayan sa Northern at Eastern Samar mula Hunyo hanggang kala- 


gitnaan ng Agosto. 


Agosto 16. Agad bumalik sa ka- 
nilang hedkwarters ang tropa ng 
63rd IB na nag-ooperasyon sa Bara- 
ngay Cuenco, Las Navas, Northern 
Samar matapos masamsam ng isang 
iskwad ng Rogelio Bantilo Command 
ng BHB ang suplay nilang pagkain. 
Dahil dito, natigil ang operasyon ng 
mga sundalo. 

Agosto 5. Labing-isang sundalo 
ng 63rd IB ang napatay nang maka- 
laban nila ang isang yunit ng Silvio 
Pajares Command (SPC) ng BHB sa 
bayan ng Palapag. Unang namataan 
ng mga Pulang mandirigma ang ka- 
away at agad sila pumusisyon para 
ambusin ang mga tropang militar. 

Hunyo 15-17. Walo ang kumpir- 
madong napatay na mga sundalo sa 


tatlong operasyong isnayping na 
inilunsad ng Rodante Urtal Com- 
mand (RUC) laban sa 20th IB sa Ba- 
rangay E. Duran, Bobon noong Hu- 
nyo 17. Nagsasagawa ng operasyong 
pagtugis ang naturang mga tropa 
matapos iharas ng mga Pulang man- 
dirigma ang kampo ng 52nd IB sa 
Barangay San Pascual, Catarman no- 
ong Hunyo 15. 

Iniulat naman ng Sergio Lobina 
Command (SLC) ng BHB na apat na 
sundalo ng AFP ang napatay nang 
makasagupa nito ang mga sundalo 
sa Barangay Caglao-an, Dolores, 
Eastern Samar noong Hunyo 4. Naa- 
gaw ng mga Pulang mandirigma ang 
inisyatiba sa kaaway kahit unang 
nakapagpaputok ang mga ito. ABI 

MATATAGUMPAY NA OPENSIBA NG BHB Tey 


Mga operasyong militar sa Samar, bigo 


Mga Pulang 
mandirigma, 
pinarangalan 


Poo ni Gregorio Ba- 
ñares, tagapagsalita ng NDF- 
Bicol, ang walong Pulang man- 
dirigmang nasawi sa labanan sa 
pakikipaglaban sa 8th Scout 
Rangers Company sa Barangay 
Mabanate, Pilar, Sorsogon ni- 
tong Setyembre 25. 

Ang mga nasawing mandi- 
rigma ay kinilalang sina Jonat- 
han “Ka Ely” Balasta ng Irosin; 
Ka Tangkad, Ka Rema at Ka Ran- 
nie ng Castilla; Ka Jun ng Mat- 
nog; Ka Teddy at Ka Rudy ng Bu- 
lan; at Ka Diego ng Casiguran, 
Sorsogon. Kasabay ng parangal, 
ipinahayag ni Bañares ang lubos 
na pagdadalamhati ng mga re- 
bolusyonaryong pwersa sa kani- 
lang pag-aalay ng buhay. 

Halos 500 katao ang naki- 
paglibing kay Ka Ely kahit 
umuulan noong Oktubre 1 sa 
Irosin, Sorsogon. 

Sa panayam ng Philippine 
Daily Inquirer, sinabi ni Gng. 
Alicia Balasta, ina ng nasawing 
medik ng BHB, “Hindi ako nang- 
hihinayang kahit maagang na- 
matay ang aking anak dahil 
alam kong nalubos niya ang pi- 
nili niyang buhay. Patunay ni- 
yon ang dami ng nakipaglibing 
sa aking anak.” 

Kinundena rin ni Bañares 
ang pagkakadamay ng tatlong 
sibilyan sa pamamaril ng mili- 
tar. Isang sibilyan ang napatay 
at dalawa, kabilang ang isang 
buntis, ang nasugatan sa insi- 
dente. 

Pinarangalan din ni Bañares 
si Ka Papay na nasawi sa isa 
pang labanan sa Manito, Albay 
noon ding Setyembre 25. ABI 

Lo na mga elemento ng 34th IB at Scout Rangers ang napat- 
ay at di bababa sa lima ang nasugatan sa mga aksyong militar ng 
Bagong Hukbong Bayan (BHB) sa Samar mula Pebrero hanggang Hunyo. 


San Jorge. Limang elemento ng 
militar ang nasawi nang isnaypin 
sila ng isang tim ng Arnulfo Ortiz 
Command ng BHB (AOC-BHB) 
noong Mayo 28. Noong Hunyo 5, 
dalawang sundalo ng AFP ang na- 
sugatan sa dalawang operasyong 
harasment ng AOC-BHB sa bagong 
kolum ng kaaway sa Barangay Bay- 
ang. 

Paranas. Isang sundalo ang na- 
patay nang makalaban nila ang 
isang iskwad ng Silvio Pajares Com- 
mand ng BHB (SPC-BHB) sa Bara- 
ngay Nawi noong Marso 16. Dala- 
wang sundalo naman ang napatay 
at isa ang nasugatan sa opera- 
syong isnayp na inilunsad ng SPC- 
BHB sa Barangay Anagasi noong 
Marso 21. Isa pang sundalo ang na- 
sugatan nang isnaypin ng SPC-BHB 
sa Barangay Nawi noong Marso 29. 

Inilunsad din ng SPC-BHB ang 
operasyong pag-agaw sa suplay na 
pagkain ng mga tropa ng RSOT sa 


Barangay Anagasi noong Marso 31 
at sa Barangay Tapul noong Abril 
17. 

San Jose de Buan. Napatay 
ang isang sundalo nang makasagu- 
pa ng isang yunit ng AOC-BHB ang 
mga tropang militar sa Barangay 
Calundan, San Jorge noong Marso 
25. Isa pang sundalo pa ang napat- 
ay nang isnaypin ng AOC-BHB sa 
Barangay Can-aponte, San Jose de 
Buan. 

Matuguinao. Isang sundalo 
ang napatay nang tambangan ng 
yunit ng milisyang bayan ang nag- 
ooperasyong tropa ng 20th IB sa 
Barangay Carolina noong Marso 16. 

Jiabong. Isang Ingram sub- 
machine gun ang nasamsam ng 
BHB mula kay Rogel Gabin, ele- 
mento ng lambat-paniktik at gru- 
pong mamamatay-tao ng militar sa 
isang espesyal na operasyon ng 
isang tim ng AOC sa Barangay Can- 
tungtong noong Pebrero 16. AB] 


Militar sa Eastern Samar, tumangging pumirma 
sa kasunduan para igalang ang karapatang-tao 


TUMANGGI ang mga upisyal ng 14th IB na pumirma sa isang Memoran- 
dum of Agreement (MOA) na nagsasaad na rerespetuhin nila ang karap- 
atang-tao ng mamamayan sa mga lugar na saklaw ng kanilang mga op- 
erasyon. Ang laman ng MOA ay walang iba kundi mga pag-uulit lamang 
ng mga probisyon ng umiiral na mga batas hinggil sa karapatang-tao na 
kinikilala ng konstitusyon ng 1987 at ng mga pandaigdigang kasunduan. 
Ang pirmahan ay gagawin sana matapos ang dayalogo nitong Ok- 
tubre 5 sa Gen. McArthur, Eastern Samar na dinaluhan ng 600 magsasa- 
ka, mga kinatawan ng Commission on Human Rights, mga taong-simba- 
han, mga upisyal ng lokal na gubyerno ng Gen. McArthur at mga upisyal 
ng 14th IB. Ang dayalogo ay inorganisa ng Alyansa han Nagkakaurusa 

nga Parag-uma, Negosyante ngan Barangay Konseho (AKAP NA KAMO). 
Ayon sa Katungod-SB, sa pagtanggi ng 14th IB na pirmahan ang 
MOA, ipinakikita rin nito ang kawalan ng sinseridad nitong itaguyod ang 
karapatang-tao. AB] 

Rebolusyong agraryo 
sa hanay ng mga Manobo 


Dati ay hindi kami kinikilala bilang tao ng reaksyunaryong gubyerno. 
Malala ang diskriminasyon at wala kaming kapangyarihan. Pagda- 
ting lamang ng rebolusyonaryong kilusan kami itinuring na tao. 

- Ka Sot, lider ng Lumad. 


pagtotroso ang kagubatang bahagi ng lupang ninuno ng mga Ma- 

nobo sa Mindanao. Inangkin at dinambong ng mga kumpanyang 
ito ang libu-libong ektaryang kagubatan matapos ideklara ng reaksyuna- 
ryong gubyerno na walang taong naninirahan sa naturang mga lugar. 
Buu-buong mga komunidad ang natulak sa pusod ng kagubatan, na la- 
long naghiwalay sa mga Lumad sa pangunahing daloy ng ekonomya. 


Deer 1950 nang unang pasukin ng dayuhang mga kumpanya sa 


Marami pang mga kumpanya 
ang nakisalo sa pandarambong, ka- 
bilang ang mga kumpanya sa pag- 
mimina. Gamit ang pwersang mili- 
tar at reaksyunaryong batas, tulu- 
yan nang pinalayas ang mga Lumad 
mula sa kanilang mga lupa at nau- 
nang kabuhayan. 

Nagbago ang takbo ng kasaysa- 
yan ng mga Manobo nang dumating 
ang mga Pulang mandirigma noong 
1981. Mabilis na inalam ng mga re- 
bolusyonaryo ang kalagayan at 
mga usapin ng mga komunidad. 
Nakipag-usap sila sa mga datu at 
nagbuo ng mga plano upang ba- % 
wiin ang kanilang lupang ninuno. 
Kasama ang mga datu, binuo nila 
ang mga organisasyong masa na 
naging daluyan ng 
pagkilos. 

Nagka- 
roon ng bo- 
ses ang 
mga in- 
agawan ng 
lupa. Inilun- 
sad ang una 
at matagum- 


pay na 


laban sa 
pagtotroso. 
Iginiit nila 
ang kanilang 

presensya sa dating mga erya sa gi- 
lid ng haywey upang muling bawi- 
in ang lupang kinamkam sa kanila. 
Nabawi nila ang lupa at kalauna'y 
malaya silang nakapagtanim. 

Naharap ang mga lantarang 
abuso. Napalayas ang mga dayu- 
hang kumpanya dahil sa matatag 
na pagkakaisa ng mga konseho sa 
komunidad at mga Pulang mandi- 
rigma. 

Dito nagsimula ang binhi ng re- 
bolusyong agraryo sa lugar. 

Nagbuo ng mga patakaran 


LUPANG KINAMKAM 


kaugnay sa pagtotroso at pagmimi- 
na. Nailuwal ang makasaysayang 
kasunduang Malanday sa isang pu- 
long ng mga pinuno ng tribo noong 
1993, kung saan itinakda ng masa 
ang mga patakaran katulad ng pag- 
babawal ng pagtrotroso sa ilang 
mga lugar. 


Sistematikong produksyong 
agrikultural 

Dati-rati ay umaasa lamang ang 
mga Lumad sa pagkakaingin, pa- 
ngingisda at pangangaso na sa ka- 
lakhan ay nakaasa sa likas na ya- 
man ng gubat. Noong unang baha- 
gi ng dekada 1980, sinimulan ng 
mga Pulang mandirigma ang pagtu- 
turo ng makabago at produktibong 
paraan ng pagtatanim. Ipinatupad 
ang programang “Ekonomyang Sa- 
rang sa Kaugalingon” (ekonomyang 
nakaasa sa sarili) simula 1987. 

Bagamat hindi naging madali 
sa umpisa, walang sawang pina- 
ngasiwaan ito ng mga mandirigma. 
Direktang pinangasiwaan ng Pu- 
lang hukbo ang pagtatanim. Ma- 
ging ang pamamahagi ng mga pan- 
tanim na niyog, saging at 
abaka sa iba't ibang komuni- 
dad ay pinangunahan ng mga 
Pulang gerilya. 
a Bunga ng naturang pro- 

grama, nagtatanim na ang mga 
komunidad ng Lumad para sa sari- 
ling konsumo at ang dating pali- 


| pat-lipat na kalakaran ay unti-unti 
nang nabago. Naging mas perma- 


nente ang kanilang lokasyon at 
naging istable ang kabuhayan 
nang maging mas sistematiko 
na ang produksyong agrikul- 
tural ng mga komunidad. 
Nagtanim ng dalawang 
tipo ng produkto--pangmata- 
galang tanim tulad ng aba- 
ka at yantok na pambenta, 
at tanim na pangkonsumo 
tulad ng mga gulay. Bukod sa 
pagtatanim, mayroon ding manu- 
kan at babuyan. Ramdam na ram- 
dam ng masa ang biyaya ng rebolu- 

syong agraryo. 

Lumaganap ang hungos o baya- 
nihan. Niregularisa ang produksyon 
ng yantok sa pamamagitan ng or- 
ganisadong pagputol nito. Sa isang 
lugar, sa isang takdang panahon la- 
mang maaaring magputol upang 
matiyak na hindi lubusang mauu- 
bos ang yantok sa komunidad. Na- 
kabuo ng komunal na taniman para 
sa mga organisadong masa at kani- 
lang Pulang hukbo, at mayroon 
ding indibidwal na taniman kung 
saan ipinatutupad ang hungos. Ipi- 
nagbawal ang pagsasanla ng lupa 
upang maiwasan ang pagsibol ng 
bagong panginoong maylupa. Sa 
gipit na pagkakataon, pinanganga- 
siwaan ng komunal na taniman ang 
naisanlang lupa at ibinabalik ito sa 
naluging magsasaka pagkaahon ni- 
to sa utang. 

Kalagitnaan ng dekada 1990, 
unti-unting umunlad ang kabuha- 
yan ng mamamayang Manobo. Ang 
binhi ng rebolusyong agraryo na 
ipinunla ng Pulang hukbo ay sumi- 
bol bilang matatag na kilusang ma- 
sa. Ang organisadong masa mismo 


Pagbubuo ng balangay 
ng PKM sa Panay 


Ang sumusunod ay halaw sa isang artikulong inilathala sa 
Daba-Daba, ang rebolusyonaryong pahayagang masa sa 
Panay. Ibinabahagi nito ang karanasan sa pagbubuo ng 
isa sa mga balangay ng Pambansang Katipunan ng mga 
Magbubukid sa isang larangang gerilya sa Panay. 


mamayan sa Barangay Buhay. Ngunit pansamantalang 
humina ang kanilang organisasyon mula noong 1988 
hanggang 1996 dahil sa maling linyang pampulitika at matin- 
ding atake ng kaaway. Muling tumibay ang samahan ng mag- 
sasaka noong 1998 sa balangkas ng Ikalawang Dakilang Kilu- 
sang Pagwawasto (IDKP) ng Partido. 
Sa pagsulong ng rebolusyong agraryo ay kanilang nilaba- 
nan ang pangangamkam ng mga panginoong maylupa at ng 


M nana na ang rebolusyonaryong pagkilos ng mga ma- 

ang nagpalaganap ng programa sa 
mga karatig-baryo. Kung dati ay la- 
bis silang nakasalalay sa likas na 
yaman ng gubat, napagyaman ng 
mga Lumad ang kanilang lupa mu- 
la sa sariling pawis. 


Rebolusyonaryong ani 

Ang mayamang kasaysayan ng 
kanilang pakikibaka ang nagsilbing 
armas nila sa patuloy na paglaban. 
Umani sila ng lahatang-panig na 
tagumpay. Napangalagaan ang ka- 
likasan. Natigil sa kanilang mga 
erya ang lansakang pagwasak sa 
kapaligiran na dulot ng mapamin- 
salang pagtotroso at pagmimina. 
Umunlad ang organisasyong masa 
at lumawak ang gawaing alyansa 
para ipagtanggol ang kalikasan at 
lupang ninuno hanggang sa pam- 
bansang antas. Lumakas ang ka- 
pangyarihan ng konseho ng kani- 
lang mga lider. 

Napanghawakan nila ang Pu- 
lang kapangyarihan. Napatalsik no- 
ong dekada 1980 ang maraming 
malalaking kumpanya. Ipinagbawal 
ang pandarambong ng mga kum- 

panyang kumprador. Nabawi ang li- 
bu-libong ektaryang lupang ninuno 
at ipinangasiwa ito sa kolektibo at 
indibidwal na pag-aari. 

Umunlad ang kabuhayan ng 
mamamayan. Nagigipit na lamang 
sila tuwing may militarisasyon. 
Maging ang mga setler ay nabiya- 
yaan din ng mga tagumpay ng re- 
bolusyong agraryo. Marami sa ma- 
hihirap na magsasaka na dayo mu- 
la sa mga karatig na prubinsya at 
isla ay pinayagang magtanim sa 
mga nabawing lupa. 

Pinatunayan ng mayamang ka- 
ranasan ng mamamayan dito na 
ang rebolusyong agraryo ang nag- 
bibigkis at nagpapatibay ng pagka- 
kaisa ng masa. Sa kabila ng paulit- 
ulit na pananalanta ng estado, ipi- 
nagtatanggol ng mamamayan ang 
karapatan nila sa lupang ninuno. 
Susi rito ang biyaya ng rebolu- 
syong agraryo na inani sa maha- 
bang panahon ng militanteng paki- 
kibaka ng mamamayan. Ang ta- 
gumpay na ito ay nagsisilbing 
inspirasyon sa marami pang pru- 
binsya at rehiyon sa Mindanao. [B 

Philippine Army ng 3rd Infantry 
Division (31D). Sa ngayon ay patu- 
loy nilang binubungkal ang halos 
1,000 ektaryang lupa nang walang 
upa. Noon, ang mga magsasaka ay 
pwersadong magbayad ng upa sa 
Philippine Army tuwing anihan da- 
hil ang kanilang lupa ay inaang- 
king bahagi umano ng Philippine 
Army Reservation. 

Nilabanan at nabigo rin nila 
ang pagtatangka ng kaaway na pa- 
hinain at durugin ang kanilang sa- 
mahang magsasaka at rebolusyona- 
ryong kilusan sa kabuuan mula no- 
ong unang taon pa lamang ng pag- 
kakabuo nito hanggang sa pagpa- 
patupad ng Oplan Bantay Laya 1 at 
2. 

Nabuo at napatatag ang sangay 
ng Partido na siyang gumagabay sa 
samahang masa at milisyang ba- 
yan. Ang mga kadre at kasapi ng 
sangay ng Partido ay napanday at 
handa sa mga sakripisyo sa pagpa- 
patupad ng mga gawain sa harap 
ng mga atake ng kaaway at iba 
pang kahirapan. 

Tuluy-tuloy ang partisipasyon 
ng mamamayan sa iba pang hayag 
at tagong pakikibaka. Sa katuna- 
yan, umaabot na sa 63% ng kabu- 
uang kabahayan ang napakilos. Ma- 
higpit na nagtutulungan ang kon- 
seho ng barangay sa mga hayag na 
pagkilos at sa paglutas ng mga su- 
liranin ng taumbaryo. 

Nasimulan din nila ang kilu- 
sang kooperatiba at nakatulong ito 
na maibsan ang epekto ng krisis sa 
ekonomya at pagsasamantala ng 
mga panginoong maylupa at maya- 
yamang magsasaka. 

Marami rin ang nasanay na mga 
aktibistang masa na may kakaya- 
hang mamuno sa antas-barangay 
na pagkilos, sumampa sa Bagong 
Hukbong Bayan bilang mga buong- 
panahong Pulang mandirigma at 
naging mga kasapi at kadre ng Par- 
tido. 

Aktwal na asembleya. Alas-9 
ng umaga nang simulan ang asem- 

bleya. Nagkaisa ang mga delegado 
sa layunin ng pagtitipon para ma- 
pataas ang antas ng kanilang rebo- 
lusyonaryong organisasyon mula sa 
Komiteng Pang-organisa ng Magsa- 
saka (KPM) tungo sa pagbubuo ng 
balangay ng PKM. Nirepaso nila 
ang naipatupad na mga gawain at 
nadaanang mga problema. Nagkai- 
sa rin silang maghalal ng mga ka- 
sapi ng konseho ng PKM sa pama- 
magitan ng lihim na balota. 

Bago magbotohan ang mga 80 
delegadong magsasaka, nilinaw 
muna ang pamantayan kung sino 
ang may kakayahan sa kolektibong 
pamumuno. Masaya sila sa kanilang 
pagpili ng magiging kasapi ng kon- 
seho ng balangay ng PKM dahil di- 
to nila aktwal na naranasan ang tu- 
nay na demokrasya. Dito rin nakita 
ang antas ng konsolidasyon ng or- 
ganisasyong masa. 

Tumulong ang mga Pulang 
mandirigma sa pagbibilang ng mga 
balota. 

Matapos manumpa ang nahalal 
na konseho ay binigyan ang bawat 
isa ng pagkakataong magbigay ng 
kani-kanyang mensahe. 


Programa sa pagkilos. Matapos 
pagtibayin ng asembleya ang pag- 
tatasa na inilahad ng pinuno sa or- 
ganisasyon, pinagkaisahan nila 
ang programa ng isang taong pag- 
kilos ng PKM. Pangunahing laman 
nito ang pagpapalawak at pagpa- 
patatag ng kanilang samahan, pag- 
papalakas ng kanilang kooperatiba 
at iba pang proyekto para sa kaga- 
lingan ng mamamayan. Maglulun- 
sad sila ng kampanya sa pagpapa- 
taas ng produksyon at mga pagsa- 
sanay kaugnay dito. Patuloy ding 
ipagtatanggol ang mga tagumpay 
ng rebolusyong agraryo, laluna 
hinggil sa nakumpiskang lupa at 
mag-aambag sila sa kampanyang 
pagbigo ng OBL? at iba pang maii- 
tim na pakana ng kaaway. 

Sa partikular, patuloy nilang la- 
labanan ang pagbabalik ng kontrol 
ng mga panginoong maylupa sa lu- 
pa na kanilang sinasaka at bibigu- 
in ang kontra-rebolusyonaryong 
pakana ng Reengineered Special 
Operations Team (RSOT) ng militar 
at ang pagbubuo ng mga de- 
tatsment at pagrerekluta ng CAFGU 
at impormer ng kaaway. 

Tutulong ang PKM sa pagrerek- 
luta ng mga Pulang mandirigma, 
bukod sa pagbibigay ng iba pang 
suporta sa armadong pakikibaka. 
Magsasanay din ito ng mga lokal na 
medik at palalakasin ang kampa- 
nyang medikal nang may diin sa 
pag-iwas sa sakit. 

Nagtapos ang asembleya nang 
mga alas-5 ng hapon. Pagkatapos 
maitakda ang susunod na pulong 
ng konseho ng PKM at iba pang 
mga usapin, umuwi ang mga dele- 
gadong magsasaka na mahigpit 
ang kanilang pagkakaisa at buo 
ang determinasyong pag-ibayuhin 
pa ang pagsusulong ng kilusang 
magsasaka. Tinunton nila pauwi 
ang iba't ibang landas ngunit iisa 
lamang ang kanilang direksyon-- 
ang pagtatagumpay ng kilusang 
magsasaka at ng pambansang de- 
mokratikong kilusan. ABI 

PKP, nagbabala laban sa pag-igting 
ng panghihimasok-militar ng US 


gamitin ang pagkamatay ng dalawang sundalong Amerikano sa Su- 

lu noong Setyembre 29 para bigyang-katwiran ang pagpapaigting 
ng panghihimasok-militar nito sa bansa. Iginiit din ng PKP ang paglisan 
ng lahat ng tropang Amerikano sa bansa, ang pagtigil sa operasyon ng 
600-kataong Joint Special Operations Task Force-Philippines at ang pag- 
babasura sa makaisang panig na Visiting Forces Agreement (VFA). 


Ber ng Partido Komunista ng Pilipinas (PKP) ang US na huwag 


Namatay sa Barangay Kagay, 
Indanan, Sulu ang dalawang sun- 
dalo ng US Special Forces at isang z7 N 
elemento ng Philippine Marines sa- ? 
mantalang dalawa pa ang nasuga- 
tan nang masabugan ng bomba 


ang pagpasok ng mga 
sundalo ng US sa 
mga combat zone at 
ang aktwal na 
paglahok nila 
sa mga ope- 


ang sinasakyan nilang rasyong 
Humvee. Ang mga namatay pangkom- 
na tropa ng US ay sina S/Sgt. f» bat sa Pi- 
Jack Martin at Sgt. 1st Class y lipinas. 

Christopher Shaw, kapwa mga Nana- 
elemento ng 3rd Battalion, wagan ang 


1st Special Forces Group. Sa- 
mantala, ang elemento ng Phi- 
lippine Marines na namatay ay 
nakilalang si PFC Jerwin Estrada. 

Ayon mismo sa pahayag ng 
US Department of Defense, ang 
dalawang napatay na mga sunda- 
long Amerikano ay nasa Pilipinas 
para suportahan ang “Operation 
Enduring Freedom,” ang bansag sa 
teroristang gerang inilulunsad ng 
US sa Iraq, Afghanistan at sa ikala- 
wang larangan umano nito sa Min- 
danao. Ito ang kauna-unahang 
pagkakataong may namatay na tro- 
pang Amerikano sa isang combat 
zone sa Mindanao. Ang kanilang 
pagkamatay ay nagpapatunay na 
sangkot ang mga sundalo ng US sa 
kombat. 

Bago ito, 37 elemento ng AFP 
at PNP ng napatay sa sunud-sunod 
na sagupaan sa pagitan ng Abu 
Sayyaf at militar sa Indanan mula 
Setyembre 19 hanggang Setyembre 
21. 

Anang PKP, hindi ito ang una at 
huling pagkakataong mabubunyag 


PKP sa mama- 

mayang Pilipi- 
no at Amerika- 
no na igiit sa 
gubyernong 
Obama na iatras 
nang lahat ang 
mga tropa ng US 
sa bansa upang 
maiwasan ang 


Bicol noong Abril. 


10 


pag-igting ng mga operasyong 
pangkombat na kinasasangkutan 
ng mga sundalo ng US at huwag 
matulad ang Pilipinas sa Iraq at 
Afghanistan. Ayon sa PKP, hindi rin 
nanaisin ng mamamayang Amerika- 
no na masangkot muli sa gerang 
tulad ng sa Vietnam War. 

Tinuligsa rin ng PKP ang 
paggamit ng gubyernong US sa 
katatapos na mga sakunang tuma- 
ma sa Pilipinas upang bigyang- 
katwiran bilang umano'y mga mi- 
syong humanitarian ang pagpa- 
pakat ng dagdag na interbensyu- 
nistang tropang militar, na ngayo'y 
sa Kamaynilaan at mga karatig-pru- 
binsya na mismo. 

Daan-daan nang sundalong 
Amerikano mula sa US Pacific Com- 
mand sa Okinawa ang ipinadala sa 
bansa mula noong isang linggo. 
Noong Oktubre 5, dalawang 
barkong pandigma ng US ang du- 
maong sa Manila South Harbor lu- 
lan ang di tukoy na bilang ng sun- 
dalo at kagamitan. Noon namang 
linggo, isa pang pangkat ng 3rd 
Marine Expeditionary Force ng US 
ang dumating mula sa Japan. [EE 


Balance Piston Exercises sa Samar, inilihim sa publiko 


SADYANG itinago ng 8th IDPA ng Armed Forces of the Philippines 
(AFP) sa publiko ang pagpasok ng mga tropang Amerikano na luma- 
hok sa pinagsanib na pagsasanay-militar sa Samar sa ilalim ng “Ba- 
lance Piston 2009.” Inilunsad ito sa Camp Gen. Eugenio Daza, pu- 
nong himpilan ng 801st Infantry Brigade ng Philippine Army sa Ba- 


rangay Fatima, bayan ng Hinabangan, Samar. Natapos ito nang halos 
walang publisidad sa midya noong Agosto 28. 

Ang paglilihim na ito ng AFP ay bunsod ng sunud-sunod at mala- 
wakang mga kilos protesta na inilunsad laban sa naunang pagsasa- 
nay ng “Balance Piston 2009” sa Camp Gen. Macario Peralta, Jr. sa 
3rd IDPA sa bayan ng Jamindan, Capiz sa Panay noong Enero-Pebre- 
ro at sa mga prubinsya ng Albay, Sorsogon at Masbate sa rehiyon ng 


ABI 

sa talaan ng mga terorista ng European Union (EU), alin- 
sunod sa desisyon ng European Court of First Instance 
(EFCI) sa Luxembourg noong Setyembre 30 na nagpapawalam- 
bisa sa naunang desisyon ng Council of the European Union. 


Ayon sa EFCI, walang kataru- 
ngang pinanatili ng Council of the 
EU si Ka Joema sa listahan ng mga 
umano'y terorista nang walang ma- 
tibay na ebidensya na sangkot siya 
sa anumang partikular na akto ng 
terorismo. 

Si Ka Joema ay walang kataru- 
ngang pinahirapan mula noong 
2002 dahil sa pagbilang sa kanya 
sa talaan ng mga diumano'y tero- 
rista. Pinagkaitan siyang magkaro- 
on ng tirahan, maghanapbuhay, tu- 
manggap ng living allowance, mag- 
karoon ng sapat na insurance cove- 
rage, tumanggap ng old-age pen- 
sion at bumyahe nang walang sag- 
ka. 

Ayon kay Ka Luis Jalandoni, ta- 
gapangulo ng National Democratic 
Front of the Philippines (NDFP) ne- 


Lider-magsasaka, pinaslang 
ng RPA sa Negros 


TINADTAD ng punglo hanggang sa mapatay si Reynal- 
do Bucaling, 41, tagapangulo ng Pakigdait sa Kalam- 
bu-an sa Kambayugo (PSK) at kaanib ng National 
Federation of Sugar Workers (NFSW), habang naglulu- 
to sa kusina ng kanyang bahay sa Purok Dalia, 
Barangay Bug-ang, Toboso, Negros Occidental nitong 


Oktubre 5. 


Ayon kay Nida, asawa ng biktima, ang mga salarin 
ay mga elemento ng bandidong Revolutionary Prole- 
tarian Army (RPA). Si Bucaling ay pang-apat na bik- 
tima ng nasabing kontra-rebolusyonaryong armadong 


grupo mula Hulyo nitong taon. 

PANANALANTA NG PASISTANG ESTADO 


Ka Joema, inalis sa talaan 
ng mga terorista ng EU 


Te: na ang pangalan ni Prof. Jose Ma. (Ka Joema) Sison 


gotiating panel, ang di 
makatarungang pagkakatala ni Ka 
Joema at dalawang mayor na alya- 
dong organisasyon ng NDFP, ang 
Partido Komunista ng Pilipinas 
(PKP) at Bagong Hukbong Bayan 
(BHB), ay seryosong nagsapanga- 
nib sa usapang pangkapayapaan sa 
pagitan ng Gubyerno ng Republika 
ng Pilipinas (GRP) at NDFP. Mata- 
pos mapabilang sila sa talaan ng 
mga terorista ng US, Council of the 
EU at iba pang gubyerno, iginiit ng 
GRP sa NDFP na pirmahan na nito 
ang makaisang-panig na “pinal na 
kasunduan” upang malihis ang 
atensyon ng mamamayan sa tunay 
na mga ugat ng gera sibil at sa pa- 
ngangailangan ng mga repormang 
sosyo-ekonomiko at pampulitika. 
Binalewala ng “pinal na kasun- 


a) d 


n 


N duan” ang sampung-pun- 
tong kasunduang pangka- 

Ñ| payapaan na binuo ng 
magkabilang panig at ka- 
| ra-karakang iginiit ang 
j pagsuko ng NDFP. Isinai- 
santabi ang mahahalagang 
kahilingan ng mama- 
mayan para sa repor- 


mang panlipunan, 
pang-ekonomya at 
pampulitika. 


Ngayong natang- 
gal na sa listahan ng EU ng mga 
“terorista” si Ka Joema, hepeng 
konsultant sa pulitika ng NDFP, 
pwede itong magsilbing paborab- 
leng kondisyon para sa usapang 
pangkapayapaan. Nanawagan si Ja- 
landoni sa lahat ng mga tagapag- 
taguyod ng kapayapaan sa Pilipi- 
nas at sa ibayong dagat na igiit 
ang muling paglulunsad ng usa- 
pang pangkapayapaan at paglutas 
sa mga ugat ng gera sibil. 

Sa kabila nito, iginigiit pa rin 
ng Malacahang na kahit na naiba- 
sura na ang mga kaso laban kay Ka 
Joema sa ibang bansa, nananatili 
pa rin ang mga kaso niya rito at 
aarestuhin pa rin siya pag bumalik 
siya sa bansa. ABI 


Buntis, namatay sa pambobomba 


ng mga tropang Amerikano at AFP 


danan, Sulu. 


ISANG 19 na taong gulang na babaeng nagdadalan- 
tao ang namatay matapos ang walang pakundan- 
gang pangangayon at pambobomba mula sa ere ng 
pinagsanib na mga pwersa ng AFP at US noong Se- 
tyembre 20 sa Sityo Talibang, Barangay Buansa, In- 


Ayon sa ulat ng Kawagib Alliance for the Ad- 


vancement of Moro Human Rights at Indanan Social 
Welfare Office, ang biktimang nagngangalang Wilma 
Ambil ay agarang namatay. 

Marami ring mga bahay ang napinsala sa pan- 


ABI ganganyon at pambobomba. [AB] 

sir: PANANALANTA NG PASISTANG ESTADO 


Premyadong manunulat, 
tinitiktikan ng militar 


TINITIKTIKAN ng militar si Jun 
Cruz Reyes, isang progresibo at 
premyadong manunulat, propesor 
sa University of the Philippines 
at pintor. Kasama ang National 
Artist na si Bienvenido Lumbera, 
isa si Reyes sa mga alagad ng si- 
ning na nagprotesta sa pakikia- 
lam ng Malacafiang sa pagpili sa 
mga National Artist. 

Ayon kay Reyes, walong lala- 
king sakay ng isang puting van 
ang nagbantay sa labas ng ka- 
nyang tahanan sa Sta. Elena, Ha- 
gonoy, Bulacan noong gabi ng 
Setyembre 10. Noong Setyembre 
13, isang lalaki ang lumapit sa 
kanya sa loob ng kampus ng UP 
at nilitratuhan siya. Kinagabi- 
han, isang itim na van ang puma- 
rada malapit sa kanyang taha- 
nan. 

Aniya, taong 2006 nang ma- 
katanggap siya ng mensaheng 
text na nagsabing nasa order of 
battle siya ng militar sa rehiyon 
na noo'y nasa ilalim ng pamumu- 
no ni Maj. Gen. Jovito Palparan. 
Agosto 2007 nang tangkain ng 
ilang lalaki na pasukin ang ka- 
nyang tahanan na napigilan nang 
magising ang kanyang mga kapit- 
bahay dahil sa kahol ng kanyang 
mga aso. 

Nobyembre 2007 naman nang 
puntahan ng mga unipormadong 
militar ang kanyang kapitbahay. 
Hinanap si Reyes ng mga ito at 
tinangkang bayaran ng P20,000 
ang kanyang kapitbahay kapalit 
ng impormasyon hinggil sa kan- 
yang kinaroroonan. Sa panahong 
ito rin nahinto ang regular na 
pagsasanay ni Reyes ng mga ba- 
tang manunulat sa Hagonoy dahil 
sa matinding harasment sa kani- 
la ng militar. ABI 

Dinukot na aktibista, 
natagpuan sa kampo ng AFP 


atagpuan ng kanyang mga kamag- 
Ne nitong Setyembre 17 sa isang 

kampo ng militar sa Cagayan si Noriel 
Rodriguez, 26, kasapi ng Anakbayan. Si Ro- 
driguez ay natagpuan sampung araw mata- 
pos siyang dukutin. Ikinulong si Rodriguez 
sa mga kampo ng 17th IB sa Barangay Ma- 
sin, Alcala, Cagayan. Bakas sa katawan ng 
aktibista ang tortyur na tinamo niya sa ka- 


may ng militar. 

Setyembre 6 nang dukutin ng 
mga armadong lalaki si Rodriguez 
sa Gonzaga, Cagayan. Pumunta 
ang kanyang pamilya sa Commis- 
sion on Human Rights (CHR) no- 
ong Setyembre 17 kung saan na- 
pag-alaman nila mula sa isang im- 
bestigador nito na si Rodriguez ay 
nakadetine sa kampo ng 17th IB. 
Nang puntahan ng pamilya ni Ro- 
driguez at apat na kinatawan ng 
CHR ang kampo, sinabi ni Lt. Col. 
Lawrence Mina, hepe ng 17th IB 
na si Rodriguez ay kasapi ng 
Bagong Hukbong Bayan (BHB). 

Ayon sa sinumpaang salaysay 
ni Rodriguez, nais ng militar na 
ilagay niya ang kanyang thumb- 
mark sa isang kasulatang nagsasa- 
ad na siya ay sumukong myembro 
ng BHB. Nakalagay sa kasulatan na 
kabilang si Rodriguez sa mga na- 
kasagupa ng militar sa Cumao, 
Gattaran, Cagayan at kaya hindi 
siya pinaputukan ng militar ay da- 
hil siya ay kanila umanong asset. 
Ibinitin siya ng militar nang tu- 
manggi siyang ilapat ang kanyang 
thumbmark sa kasulatan. Tinalian 
siya sa leeg at hinila ito pataas 
habang hinahawakan at hinihila 
naman ng isa pang sundalo ang 
kanyang katawan pababa. 

Sa loob naman ng 30 minuto 


ay hinipan ang kanyang kaliwang 
tainga gamit ang isang straw ha- 
bang tinatakpan ang kanyang bi- 
big at kanang tainga. Sinaktan din 
siya ng mga sundalo sa loob ng 
isang sasakyan. Isang sundalo rin 
ang nagkasa at nanutok ng kalibre 
.45 sa likurang bahagi ng kanyang 
ulo. Binantaan siyang papatayin, 
pati ang kanyang pamilya. Pinag- 
sisipa at binugbog si Rodriguez sa 
loob ng isang araw. Pilit na ipina- 
tuturo sa kanya ang isang kampo 
ng BHB. Napilitang pumirma sa 
kasulatan si Rodriguez dahil sa la- 
bis na pagpapahirap sa kanya ng 
mga sundalo. 

Matapos pakawalan ng mga 
sundalo, bumyahe si Rodriguez at 
ang kanyang pamilya papuntang 
Maynila kasama ang CHR at isang 
grupo ng mga sundalo sa pamumu- 
no ng isang Colonel Matutina. Bi- 
nigyan ng militar si Rodriguez ng 
isang cellphone at sim upang ma- 
kontak umano siya para sa pinala- 
labas ng militar na trabaho niya 
bilang asset. Ginwardyahan ng mi- 
litar sa byahe si Rodriguez hang- 
gang sa kanyang bahay kung saan 
30 minutong nanatili at nag-ikot 
ang mga sundalo. Kinunan ng li- 
trato ang bahay pati ang mga na- 
kakwadrong larawan ng mga pin- 

san niya. 


Binatikos ng Tanggulan Youth Network for Human 
Rights and Civil Liberties ang CHR sa pahayag ng 
upisina nito sa Cagayan Valley na tapos na ang kaso 
matapos pakawalan si Rodriguez. Tinuligsa ng Tanggu- 
lan ang CHR dahil alam nitong hawak ng militar si Ro- 
driguez subalit wala itong ginawa bago pa pumunta 
ang mga kamag-anak ni Rodriguez sa tanggapan nito. 

Samantala, sa Iloilo, hinuli ng mga sundalo ng 
82nd IB ng Philippine Army si Jose Gabion at asawa 

ia 


nitong si Rosemarie, parehong mga magsasaka at re- 


Mga Lumad sa Talaingod, 
biktima ng pang-aabusong 


militar 


mad na Ata-Manobo ang nabunyag sa pagsisiyasat na isinagawa sa 


M naina: pang-aabuso ng militar sa karapatang-tao ng mga Lu- 


Talaingod, Davao del Norte noong Setyembre 15. Ang pagsisiyasat 


ay isinagawa ng mga Lumad at ng mga tagapagtaguyod ng karapatang- 
tao at kapayapaan bilang tugon sa mga ulat ng paglabag sa karapatang- 
tao na nakarating sa tanggapan ng PASAKA Confederation of Lumad Orga- 


nizations at ng Solidarity Action Group for Indigenous Peoples. 


Nag-umpisa noong Agosto ang 
militarisasyon ng 60th IB ng 10th 
ID na may layuning buwagin ang 
Salugpongan Ta Tanu Igkanugon. 
Ang grupong ito ay isang dekada 
nang naninindigan at lumalaban sa 
malalaking kumpanyang nandaram- 
bong sa kanilang lupang ninuno. 
Umaabot sa 40,000 ektarya ng lu- 
pain sa Talaingod ang nakatakdang 
gawing taniman ng kape ng Nestle 
Philippines, Inc.. Napirmahan na 
ang Memorandum of Agreement sa 
pagitan ng reaksyunaryong gubyer- 
no at ng kumpanya. 

Batay sa imbestigasyon, umaa- 
bot sa 22 elemento ng 60th IB ang 
nagkakampo sa Sityo Dulyan, Bara- 
ngay Sto. Niño habang ang mga 
tropa ng Community Assistance 
Development (CAD), na dating Re- 
engineered Special (Operations 
Team (RSOT), ay sa Sityo Bagang, 

Banwalay, Bugpni, Laboo, Laslasak- 
an, Nasilaban at Sambolongan sa 
Barangay Palma Gil. Dahil dito, 
biktima ang mga Ata-Manobo ng 
paninira sa kanilang ari- 
arian, panghahalughog ng 
kanilang tirahan, pamum- 
wersa, pananakot, pang- 
gigipit, at paglabag sa Yr A 
mga karapatan sa mala- RI F 
yang pagkilos, pakikipag- J 
ugnayan at pananalita. S 
Kinakampuhan ng mi- Ẹ UK 
litar ang mga paaralan. | 
Nagdudulot ito ng trau- g 
ma sa kabataan ng ko- Mil 
munidad. Iniisa-isa ng 7 
mga sundalo sa pangu- g 
nguna nina Lt. Dennis {f} 
Ayungo at Sgt. Christop- | 
her Oliveros ang mga ba- g4) 
hay at sinasabihan ang 
mga Lumad na huwag , 5 


si 


sidente ng Barangay Tigbanaba, Igbaras. Kinabukasan, 
pinalabas sa midya ng militar na ang mag-asawang 
Gabion ang siya umanong nagturo sa kampo raw ng 
BHB sa Sityo Tigbasa na sakop ng Barangay Tigbana- 
ba. Gayunman, saksi ang mga taumbaryo na napaka- 
layo ng bahay ng mag-asawa sa nasabing kampo at 
wala silang anumang alam dito. Dahil nabigo ang mi- 
litar sa kanilang pakay ay pilit nilang pinaamin ang 
mag-asawa na sila ay mga kasapi ng BHB. ABI 


papasukin ang mga bata sa Salupo- 
ngan Ta Tanu Igkanugon Commu- 
nity Learning Center habang ina- 
akusang mga komunista at peke 
ang mga guro rito. Madalas na ti- 
natakot, ginigipit at iniimbestiga- 
han ng mga sundalo ang mga guro. 

Pinagsisisira rin ng mga sunda- 
lo ang mga pananim at bakod ng 
mga taniman. Pwersahan ding 
pinagagawa ng mga sundalo ng ka- 
nilang palikuran (at ng kanilang 
mga kubo) ang mga Lumad. Pwer- 
sahan ding pinasasali sa Barangay 
Defense System, CAFGU, Civilian 
Volunteer Organization o Bagani 
Force ang mga taumbaryo. Dahil 
dito, natitigil ang mga rekrut sa 
kanilang pagtatrabaho na nagdu- 
dulot ng malawakang kagutuman 
sa lugar. 

Pilit na nanghimasok ang 
mga sundalo sa imbestiga- 
| syon. Pinigilan ng mga sunda- 
lo na malayang makapaghay- 
ag ng kwento ang mga Lu- 
į mad. Tatlong oras na idineti- 
ne ang mga kasapi ng tim na 
nag-imbestiga kaya naantala 
sila sa kanilang pag-uwi. Si- 
\ nita rin ang mga drayber ng 
“ tim. Pinayagan lamang na 
A makauwi ang tim nang mala- 

man ng mga sundalo na tina- 
talakay na pala sa radyo ang 
insidente at ilang kagawad na 


fi." ng midya ang nakakaalam sa 


nangyayari sa tim. ABI 

Fraiz PANANALANTA NG PASISTANG ESTADO 


Rehimeng Arroyo, 
lumabag sa karapatan 
ng mga manggagawa--ILO 


alinaw na nilabag ng rehimeng Arroyo ang mga batayang karapa- 
Mi ng mga manggagawang Pilipino. Ito ang resulta ng pagsisi- 


yasat na isinagawa ng United Nations International Labor Orga- 
nization (ILO) na ginanap sa Maynila noong Setyembre 22-29 hinggil sa 
mga kaso ng panunupil, pananakot at pamamaslang sa mga lider at ka- 
sapi ng mga unyon sa ilalim ng Kilusang Mayo Uno (KMU). 


Sa partikular, nilabag ng rehi- 
meng Arroyo ang ILO Convention 
87 on Freedom of Association (ka- 
rapatang bumuo ng mga samahan) 
at ILO Convention 98 on the Right 
to Organize and Collective Bargain- 
ing (karapatang mag-organisa at 
kolektibong makipagtawaran). Si- 
nabi rin ng ILO na dapat patunayan 
ng rehimeng Arroyo na hindi luma- 
lahok ang gubyerno sa anumang 
pamamaslang ng mga lider mang- 
gagawa. Ilang panukalang batas 
din ang hinihiling ng ILO na ipasa 
upang mas lalong protektahan ang 
mga manggagawa laban sa kara- 
hasan. Dumalo ang mga biktima, 
pamilya at mga organisasyon sa 
ilalim ng KMU sa mga pagdinig na 
pinamunuan ng tatlong kinatawan 
ng ILO. 

Umaabot na sa 92 lider mang- 
gagawa ang pinaslang ng rehimen 
ni Gloria Arroyo mula nang ma- 
nungkulan siya noong 2001. Anim 
naman ang nakakulong sa ka- 
salukuyan at ilang mga un- f 
yon ang sinupil ng estado. 
Ayon sa KMU, ang mga ito ay N 
malinaw na panunupil sa kilu- 
sang paggawa at marapat na 
imbestigahan. 


Kabilang sa mga inimbestiga- 
han ng ILO ang sumusunod: 
1. Pagpaslang kay Diosdado 

“Ka Fort” Fortuna, lider ng Nestle 
Workers Union sa Laguna. Pinas- 
lang siya ng mga armadong lalaki 
noong Setyembre 22, 2005 sa ha- 
rap ng piketlayn. 

2. Pagpatay ng mga pwersang 
paramilitar ng Hacienda Myrianne 
kay Armando Dolorosa, pangala- 
wang tagapangulo ng National Fe- 
deration of Sugar Workers (NFSW) 
sa Negros Occidental noong Hunyo 
6, 2008. 

3. Pagkamatay ng dalawang 
manggagawa sa bilangguan sa Ca- 
inta, Rizal matapos magkasakit at 
pagkaitan ng mga batayang panga- 
ngailangan. Kabilang sila sa “Kar- 
nation 20” na ikinulong at sinam- 
pahan ng mga gawa-gawang kaso 
ng kanilang maneydsment. 


4. Pagdukot kay Rogelio 


Concepcion, lider ng unyon sa So- 
lid Enterprises sa San Ildefonso, 
Bulacan noong Marso 2006. Nawa- 
wala pa rin siya hanggang sa kasal- 
ukuyan. 

5. Pamamaril kina Vicente Bar- 
rios, presidente ng unyon ng 
Nagkahiusang Mamumuo sa Suyafa 
Farm (NAMASUFA) sa Compostela 
Valley, at kasama niyang si Jerson 
Lastimoso noong Disyembre 2006. 
Napatay si Lastimoso samantalang 
nakaligtas si Barrios. 

6. Pagkasugat ni Nicanor Brio- 
nes, presidente ng NFSW sa Camari- 
nes Sur matapos pagbabarilin ng 
dalawang lalaking nakasakay sa 
motorsiklo. 

7. Pagkasugat ni Joel Ascutia, 
tagapangulo ng CONDOR-PISTON sa 
Bicol, matapos barilin habang nag- 
hahanda para sa welga ng 
transportasyon noong Hulyo 13, 
2009. 

Iba pang reklamong inimbes- 
tigahan. Inireklamo naman ng 
Pagkakaisa ng Manggagawa sa Ti- 
mog Katagalugan (Pamantik) ang 
pagbuwag sa kanilang welga at 
pandarahas sa mga manggagawa. 
Kabilang dito ang marahas na pag- 
buwag sa piketlayn ng Sun-Ever 
Light Electronics Company sa Cavi- 
te noong 2004, kung saan isang 
babae ang malubhang nasaktan 
matapos sila sugurin ng mga ele- 
mento ng Special Warfare Action 
Group (SWAG), mga gwardya at pu- 
lis. Ipinatutupad ang patakarang 

no union-no strike sa mga ex- 
port processing zone kaya 


matindi ang pandarahas na 


YO 
ky sinasapit ng mga manggaga- 


wa dito. 

Sa Antipolo, Rizal na- 
#man, nagtayo ng de- 
tatsment ang 16th IB sa Ro- 
bina Farms, isang babuyan na pag- 
aari ng mga Gokongwei upang 
mandahas at maglunsad ng kampa- 

nyang kontra-unyon. Pinararata- 
ngan ng mga sundalo ang ilang 
manggagawa na myembro ng Ba- 
gong Hukbong Bayan. Kamakailan 
ay tumanggap ng mga bagong 
manggagawa ang babuyan na mga 
dating sundalo at ahenteng panik- 
tik para patahimikin ang nakata- 
yong unyon. 

Umaabot naman sa 250 myem- 
bro ng unyon sa Nestle sa Laguna 
ang sinampahan ng mga gawa-ga- 
wang kaso bunsod ng walong taon 
nilang welga. 

Sa Southern Mindanao, akti- 
bong lumalahok ang mga sundalo 
sa kontra-manggagawang mga 
kampanya. Ilan lamang dito ang 
paniniktik sa upisina ng Dolefil 
Union sa kalagitnaan ng kanilang 
laban para sa Collective Bargaining 
Agreement. Naglunsad pa ng kam- 
panyang kontra-unyon ang mga 
sundalo sa pamamagitan ng pagpu- 
nit sa mga istrimer at pagpipinta 
sa pader ng mga islogang naninira 
sa mga lider nito. Nagpatawag na- 
man ng isang miting ang mga sun- 
dalo ng 28th IB sa pabrika ng Fresh 
Banana Plantations upang hikaya- 
tin ang mga manggagawa na hu- 
wag sumali sa Unyon ng Nagkahiu- 
sang Mamumuo sa San Jose na ka- 
sapi ng KMU. 

Sa Cebu, ipinaskil sa pabrika 
ang mga litrato ng 30 myembro ng 
Anita's Home Bakeshop Workers 
Union (AHBWU) na pinaratangang 
mga terorista. Aktibo rin ang anti- 
komunistang Alliance of National- 
ism and Democracy (ANAD) laban 
sa AHBWU at ito ang nangunguna 
sa pamumudmod sa mga mangga- 
gawa ng mga polyetong naglala- 
man ng mga kasinungalingan. 

Ilan lamang ito sa mga kasong 
inihapag ng KMU sa ILO. Umaasa 
ang KMU na magkakaroon ng mag- 
andang rekomendasyon ang ILO sa 
pandaigdigang komunidad at ma- 
didiin ang gubyerno ni Arroyo na 
siyang may pakana ng ganitong pa- 
nunupil. AB) 

Lider ng unyon, inaresto sa Rizal 


| paagi nitong Setyembre 21 si Declard Cangmaong, 36, lider ng un- 
yon sa isang pagawaan ng damit sa Calamba, Laguna. Inaresto siya 
sa Barangay San Isidro, Angono, Rizal sa magkasamang operasyon ng 
militar at pulisya. Pinararatangan si Cangmaong bilang myembro ng 
BHB sa Mindanao na may P1.2 milyong patong sa ulo. 


Binatikos ng Pagkakaisa ng 
Manggagawa sa Timog Katagalu- 
gan-Kilusang Mayo Uno (Paman- 
tik-KMU) ang pagkakaaresto kay 
Cangmaong sa pagsasabing siya 
ay lider-unyon at hindi kasapi ng 
BHB. 

Noong maagang bahagi na- 
man ng Setyembre 2009, pinunta- 
han ng mga ahente ng 66th IB at 
Workers for Industrial Peace and 
Economic Reform (WIPER) ang 
iba't ibang packing plant sa Mara- 
gusan, Compostela Valley. Pinipi- 
lit nila ang mga manggagawa sa 


ers Union na umalis sa National 
Federation of Labor Union na ka- 
anib ng KMU. Nagpalabas sila ng 
bidyo at nagsagawa ng oryentas- 
yon at paninira laban kay Romual- 
do Basilio na tagapangulo ng 
KMU. Namahagi ng mga polyeto 
ang mga ahente na nagsasaad na 
si Basilio umano ay “ligal na pren- 
te ng CPP/NPA.” 

Ang WIPER ang makinarya ng 
militar na may layuning buwagin 
ang militanteng mga unyon at gu- 
mawa ng mga bagong unyong isa- 
sailalim sa TUCP na hawak ng 


ilalim ng Maragusan United Work- reaksyunaryong gubyerno. ABI 


3,000 manggagawa 
at mga residente, nagprotesta 


ahigit 3,000 manggagawa ng North Harbor at mga residente ng 

mga komunidad malapit sa daungan ang nagmartsa noong Se- 
tyembre 21 patungong Mendiola para igiit ang katiyakan sa trabaho sa 
harap ng nakaambang pribatisasyon ng daungan. Ang martsa ay pina- 
munuan ng Alliance of Port/Transport Workers and Porters in North 
Harbor (APTWP-NH). Sinuportahan sila ng iba't ibang mga organisasy- 
on ng mga marino, mga maglalako at naninirahan sa daungan. Noong 
Setyembre 1, tatlong libong manggagawa ang nagmartsa rin sa Mendi- 
ola para magprotesta. 

Iginiit ng mga manggagawa na baguhin ang Terms of Reference ng 
pribatisasyon, dahil dalawang taon lamang ang itinakdang garantiya 
na pwede pang magtrabaho ang mga manggagawa sa daungan mata- 
pos maigawad ang kontrata. 

Di bababa sa 7,000 manggagawa, maglalako, mga tsuper, nagta- 
trasikel at iba pa sa daungan ng North Harbor ang nakaambang mawal- 
an ng trabaho dahil dito. Daan-daang pamilyang tumitira malapit sa 
daungan ang nahaharap sa banta ng demolisyon. 

“Hindi kami hihinto sa pagmomobilisa ng libu-libong tao tungo sa 
Malacañang hangga't wala kaming katiyakan sa trabaho,” pahayag ni 
Jake Azores, presidente ng APTWP-NH at United Dockhandlers, Inc., 
isang lokal na unyon. Samantala, naglunsad noong Oktubre 1 ng tigil- 
operasyon ang mga manggagawa ng daungan at mga residente ng 
North Harbor. Naparalisa nila ng kalahating araw ang operasyon sa 
daungan at binarikadahan ang mga tarangkahan nito. ABI 

Mga empleyado, nagprotesta 
laban sa planong relokasyon 


ion of the Philippines (Sweap) noong Setyembre 18 sa planong 


Niet ang mga kasapi ng Social Welfare Employees Associat- 


paglipat ng dalawang pampublikong institusyong kawanggawa. Ba- 
lak na ilipat ng gubyerno ang Golden Acres Home for the Aged (GA) mu- 
la sa pwesto nito sa Bago Bantay, Quezon City tungo sa Tanay, Rizal. Ni- 
labanan din nila ang planong pagsasara ng Reception and Study Center 


for Children (RSCC). 


Ang kinatitirikan ng GA at RSCC 
ay saklaw ng Quezon City Central 
Business District Project (QC-CBD) 
na balak ibenta ng gubyerno sa 
mga pribadong developer para ma- 
pagkakitaan. Kapalit nito ay pala- 
layasin ang mahigit 227 matatanda 
na tumitira sa GA at mga sanggol 
at bata na sineserbisyuhan ng 
RSCC, isang bahay-ampunan. 

Ayon sa Sweap, isang unyon ng 
mga empleyado ng DSWD na kabi- 
lang sa Confederation for the Uni- 
ty, Recognition and Advancement 


of Government Employees o COU- 
RAGE, tinututulan nila ang bigla- 
ang pag-abandona ng gubyerno sa 
obligasyon nitong magmantini ng 
abot-kayang mga pasilidad para sa 
abandonadong matatanda sa Natio- 
nal Capital Region (NCR). 

Ayaw din ng matatanda na mai- 
lipat sila dahil sa kalayuan ng Ta- 
nay mula sa kanilang mga kamag- 
anak. Bukod dito ay nangangamba 
sila sa kalapitan ng lugar sa Camp 
Mateo Capinpin, kung saan regular 
na may idinadaos na treyning-mili- 


BAYAN at ILPS, nagdaos ng kilos 


protesta kontra G20 


aglunsad ang Bagong Alyansang Makabayan (BAYAN) at International 
League of Peoples’ Struggle (ILPS)-Philippines ng isang martsa pro- 
testa patungo sa US Embassy para tutulan ang Group of 20 (G20) Sum- 
mit na idinaos noong Setyembre 24-25 sa Pittsburgh, Pennsylvania sa 


US. 

Ang G20 ay binubuo ng 19 na 
pinakamalalaking ekonomya sa 
daigdig at ng European Union. 

Tinuligsa ng BAYAN ang G20 da- 
hil wala itong karapatan o katayu- 
an na idirihe ang pandaigdigang 
ekonomya na lugmok sa pinakama- 
lalang krisis mula pa noong Great 
Depression noong dekada 1930. 
Dahil di nito saklaw ang daan-da- 
ang bansa at bilyun-bilyong tao, 
makitid ang adyenda na itinakda 
ng G20 kung paano lulutasin ang 

krisis. 

Ayon din sa BAYAN, sa halip na 
isulong ang tunay na mga reporma 
para sa pangmatagalang solusyon, 
ginagamit lang ng US at ibang 
pinakamayayaman at pinakamaka- 
pangyarihang bansa ang G20 Sum- 
mit upang bigyang-matwid ang 
mga depektibong patakarang neoli- 
beral at mga nahihiwalay na multi- 
lateral na institusyon katulad ng 
International Monetary Fund (IMF) 
sa ngalan ng paglutas sa pandaig- 


tar. Anila, maaari silang matamaan 
ng ligaw na bala at mabubulabog 
sila sa ingay na lilikhain ng mga 
kanyon. Mapapalayo rin sila masya- 
do sa mga ospital at iba pang ser- 
bisyong pangkalusugang matatag- 
puan lamang sa Metro Manila. 

Idinidiin din ng mga empleya- 
do ng GA na hindi lahat ng mga kli- 
yente nito ang maipapasok sa ba- 
gong pasilidad sa Tanay. Nababaha- 
la rin sila na ang binabalak na pag- 
lipat sa dalawang institusyon ay 
magreresulta sa maramihang tang- 
galan at pagbibitiw ng mga emple- 
yado dahil sa kalayuan nito sa Me- 
tro Manila. 

Maglulunsad ang Sweap ng se- 
rye ng mga aksyong protesta laban 
sa planong paglilipat. “Ang aming 
pakikibaka laban sa pribatisasyon 
at komersyalisasyon ay pakikibaka 
para proteksyunan ang serbisyong 
panlipunan na dapat matamasa ng 
sambayanang Pilipino,” ayon kay 
Ramon Loza, tagapangulo ng 
Sweap. ABI 


digang krisis pampinansya at pang- 
ekonomya. 

Ang mga patakarang neoliberal 
na ito tulad ng pribatisasyon, libe- 
ralisasyon at deregulasyon ay ipi- 
nataw ng IMF sa maraming naghi- 
hirap na bansa. 

Ayon sa BAYAN, hindi dapat pa- 
yagan ng mahihirap na bansa katu- 
lad ng Pilipinas na itakda ng ilang 
mayayaman at makapangyarihang 
bansa ang adyenda sa pagharap sa 
pandaigdigang krisis. 

Dapat tutulan ng mga ito ang 
panawagan ng G20 para sa ibayo 
pang pagbubukas ng ekonomya sa 
todo-largang pangangalakal at pa- 
mumuhunan at sa dagdag na mga 
kontribusyon sa IMF. 

Samantala, sa Pittsburgh, ma- 
higit 10,000 mamamayan ang 
nagrali para tutulan ang G20 Sum- 
mit. ABI 

Singilin ang rehimeng Arroyo 
sa kapabayaan sa mga biktima 


ng kalamidad 


ubos na nakikiramay ang Partido Komunista ng 
| rires (PKP) sa milyun-milyong biktima ng 

malawakang pagbaha at pagguho ng lupa sanhi 
ng bagyong Ondoy at Pepeng sa maraming lugar sa 
Metro Manila at mga prubinsya. Sa harap ng pagkainu- 
til ng gubyernong Arroyo, nananawagan ang PKP sa 
malawak na mamamayan na magtulungan at kumilos 
sa pag-ahon sa mga kalamidad at kahirapan. 
Nananawagan din ang PKP sa la- 
hat ng rebolusyonaryo at maka- 


Tulong sa mga 
nasalanta ng bagyo 
PAHINA 3 


Mga tampok 
sa isyung ito... 


mamamayang pwersa na gawin ang lahat ng makakaya 
para tulungan ang mga nasalanta at lalo pang naghi- 
hirap ngayong mamamayan. Kaalinsabay nito, dapat 
kumilos ang mamamayang Pilipino para singilin ang 
rehimeng Arroyo sa kriminal na kapabayaan nito sa 
mga biktima ng kalamidad at responsibilidad nito sa 
malawakang sakunang dinanas ng mamamayan. 

Pinatampok nang husto ng sakunang 
ito ang sukdulang kainutilan ng mga ahen- 
sya ng gubyerno na magsagawa ng mabilis 
at nararapat na pagsaklolo sa mga biktima. 
Noong kasagsagan ng mga baha sa Metro Ma- 
nila, libu-libo ang natulak sa bubong ng kani- 
lang mga tahanan at marami ang ilang araw na 
naghintay ng saklolong hindi dumating. Marami 
ang namatay at naulila. Nagpupuyos sa galit sa 
inutil na gubyerno ang mamamayan, laluna ang 
mga nakaligtas sa sariling pagsisikap at ang milyun- 
milyong nakasaksi sa laganap na pagdurusa nitong 
nakaraang ilang araw. 

Sinamantala pa ng rehimeng Arroyo ang banta ng 
panibagong bagyo upang pwersahang ilikas ang mga 
maralita ng lunsod para diumano maiiwas sila sa peli- 
gro. Pinagbabawalan sila ngayong magbalik sa kani- 


maayos na paglilipatan sa kanila. Ilam- 
pung libo ngayon ang nasa mga evacua- 


Ulat ng ILO sa 
paglabag ng rehimeng 
Arroyo PAHINA 14 


Rebolusyong agraryo 
sa hanay ng mga 

Mga instruksyon sa paglilimbag 


1. Ang sinundang pahina, na eksaktong kopya ng pahina 1 maliban sa mas mapus- 
yaw ang masthead o logo ay para sa mga gumagamit ng mimeo machine o naglilimbag 
sa paraang v-type. Idinisenyo ito para hindi madaling makasira ng istensil. 


2. Pag-print sa istensil: 
Sa print dialog, i-check ang Print as image 


Alisin ang check sa Shrink oversized pages to paper size 
I-click ang Properties 


Tiyaking naka-set sa 100% ang Scaling 


a) 

b) 

k) 

d) I-click ang Advanced 
e) 

d) Ituloy ang pag-print 


3. Hinihikayat ang mga kasama na ipaabot sa patnugutan ng AB ang anumang 
problema kaugnay ng paglilimbag sa pamamagitan ng v-type. Magpadala ng email sa 
angbayan@yahoo.com 


